**Hamarosan indulnak a pályaválasztási kiállítások**

Ahogy 2001 óta minden évben, idén ősszel is megrendezésre kerülnek a pályaválasztási kiállítások országszerte. A rendezvények keretében a fiatalok megismerhetik az egyes szakmák jellemzőit, elvárásait, lakóhelyük munkaerő-piaci sajátosságait, a közép- és felsőfokú oktatási intézményeket, valamint az iskolarendszeren kívüli képzési lehetőségeket.

A tervek szerint az idei kiállításokat jellemzően szeptember közepe és november vége között rendezik meg a munkaügyi szervezet szakemberei, szakmabemutató, fórum, szakmaismereti verseny, üzemlátogatás vagy éppen roadshow formájában.

A pályaválasztási rendezvénysorozat a munkaügyi szervezet egyik legnépszerűbb szolgáltatása. Tavaly csaknem félszáz helyszínen több mint 125 ezer látogató vett részt, több mint ezer középiskola és mintegy félezer munkáltató képviseltette magát, a korábbi tendenciákhoz hasonlóan a látogatók túlnyomó többsége az (80 097 fő) általános iskolások, kisebb része (16 221 fő) pedig a középiskolások közül került ki.